Държавен вестник, бр. 25, 2012 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  25
низация и координиране на провеждането на 
операциите за търсене и спасяване в района 
за търсене и спасяване.
19. „Командир на ВС (КВС)“ (Pilot-in-
command) е пилот, назначен от оператора, 
или в случай на авиация с общо предназна-
чение – собственикът на ВС, който изпълнява 
задълженията на командир и отговаря за без-
опасността на въздухоплавателното средство 
по време на полета.
20. „Летищна к лиматична справка“ 
(Aerodrome climatological summary) е кратко 
представяне на стойностите на определени 
метеорологични елементи за дадено летище 
на базата на статистически данни.
21. „Летищна к лиматична таблица“ 
(Aerodrome climatological table) е таблица, 
съдържаща статистически данни от наблю-
дения на един или няколко метеорологични 
елемента за дадено летище.
22. „Летищна контролна кула“ (Aerodrome 
control tower) е орган за контрол на летищното 
движение.
23. „Летищна контролна точка“ (Aerodrome 
reference point) е точка, определяща географ-
ското местоположение на летището.
24. „Летищна метеорологична служба“ 
(Aerodrome meteorological office) е служба, на-
мираща се на летище, определена да осигурява 
метеорологично обслужване за гражданското 
въздухоплаване.
2 5 .  „ М е т е о р о л о г и ч е н  б ю л е т и н “ 
(Meteorological bulletin) е текст, съдържащ 
метеорологична информация, предхождана 
от подходящо заглавие (глава на бюлетин).
26. „Мет еоролог и ч на и нформа ц и я“ 
(Meteorological information) е метеорологичен 
доклад, анализ, прогноза и каквото и да е 
друго съобщение за фактически или очаквани 
метеорологични условия.
27. „Метеорологичен доклад“ (Meteorological 
report) е съобщение за резултатите от про-
ведените наблюдения за метеорологичните 
условия, отнасящи се към определено време 
и място.
28. „Метеорологична служба“ (Meteorological 
office) е служба, предназначена за метеоро-
логично обслужване на гражданското възду-
хоплаване.
29. „Метеорологичен спътник“ (Meteorological 
satellite) е изкуствен спътник на Земята, кой-
то извършва метеорологични наблюдения и 
предава тези наблюдения на Земята.
30. „Минимална секторна височина“ 
(Minimum sector altitude) е най-малката висо-
чина, която може да се използва, осигурявайки 
минимален запас от височина 300 m (1000 ft) 
над всички обекти, намиращи се в сектор от 
кръг с радиус 46 km (25 морски мили), в чийто 
център се намира радионавигационно средство.
31. „Ме т еор олог и ч но набл юден ие“ 
(Observation meteorological) е оценяване на 
един или повече метеорологични елементи.
32. „Наблюдение от борда на ВС“ (Aircraft 
observation) е оценка на един или няколко 
метеорологични елемента, извършвана от 
борда на въздухоплавателно средство, нами-
ращо се в полет.
33. „Ниво“ (Level) е общ термин, отнасящ 
се до вертикалното положение на въздухо-
плавателно средство в полет, като в различни 
случаи може да означава относителна височина, 
абсолютна височина или полетно ниво (ешелон).
34. „Облачност от оперативно значение“ 
(Cloud of operational significance) е облачност 
с височина на долната граница под 1500 m 
(5000 ft) или под най-голямата минимална 
секторна височина – което от двете е по-
голямо, или купесто-дъждовна или мощна 
купеста облачност без оглед на височината є.
35. „Обслужване“ (Service) е термин, използ-
ван като условно понятие за обозначаване на 
функционални задължения или предоставяно 
обслужване.
36. „Оператор“ (Operator) е лице, органи-
зация или предприятие, което се занимава с 
експлоатация на въздухоплавателно средство 
или предлагащо въздухоплавателни услуги.
37. „Оперативен контрол“ (Operational 
control) е упражняване на пълномощия за 
начало, продължение, промяна или прекратя-
ване на полет в интерес на безопасността на 
ВС и редовността и ефективността на полета. 
38. „Оперативен полетен план“ (Operational 
flight plan) е план на оператора за безопасно 
провеждане на полета с отчитане на летател-
но-техническите характеристики на ВС, други 
експлоатационни ограничения и практичес-
ки значими очаквани условия по зададения 
маршрут и на съответните летища.
39. „Оперативно планиране“ (Operational 
planning) е планиране на полетите от оператора.
40. „Орган“ (Unit) е термин, използван за 
обозначаване на персонала, който осъществява 
съответния вид обслужване.
41. „Орган за обслужване на въздушното 
движение“ (Air traffic services unit) е общ тер-
мин, с който в конкретния случай се означава 
орган за контрол на въздушното движение, 
център за полетна информация или служба 
за събиране на докладите за обслужване на 
въздушното движение (летищна аеронавига-
ционна служба).
42. „Орган за контрол на подхода“ (Approach 
control unit (APP) е орган за контрол на въз-
душното движение (КВД) на контролирани 
полети при долитане към или отлитане от 
едно или повече летища.
43. „Осигуряване на качеството“ (Quality 
assurance) е съвкупност от всички планирани 
и систематично осъществявани дейности в 
рамките на системата за качество и в същото 
време потвърждавани като необходими за 
създаване на достатъчна увереност, че обек-
тът ще изпълнява изискванията за качество 
(ISO 9000:2000).